เรื่องร้องเรียน: วินรถจักรยานยนต์จอดรถขวางทางเดินบนฟุตบาท เทศกิจควรเข้มงวดกวดขันกว่านี้ จับปรับบ้าง นะ เส้นขาวที่ขีดไว้ไม่ได้ช่วยไรเลย วินจับกลุ่มยืนสูบบุหรี่ปิดทางเดินเหมือนเดิม  วันจันทร์ที่ 17.10.2022 เวลา 09.00น. ทะเบียน กธธ 451 กทม
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue ว่า วินรถจักรยานยนต์จอดรถขวางทางเดินบนทางเท้า เทศกิจควรเข้มงวดกวดขันกว่านี้ จับปรับบ้าง จับกลุ่มยืนสูบบุหรี่เกะกะกีดขวางการสัญจรไป-มาของประชาชน โดยระบุหมายเลขทะเบียนรถ กธธ 451 กทม. และเส้นขาวที่ขีดไว้ไม่ได้ช่วยอะไรเลย นั้น                                                                                                         สำนักงานเขตบางนาจึงได้ตรวจสอบสืบค้นทางทะเบียนจนทราบว่า ผู้ครอบครองรถคันดังกล่าวตามที่รับแจ้ง ได้จดทะเบียนเป็นผู้ขับขี่รถจักรยานยนต์รับจ้างสาธารณะไว้ที่บริเวณปากซอยสุขุมวิท 107 จึงได้ลงพื้นที่ไปตรวจสอบข้อเท็จจริง เรื่องการจอดรถเพื่อรอให้บริการรับ-ส่งผู้โดยสารนั้น ได้ย้ำเตือนขอความร่วมมือมาโดยตลอดว่ามิให้เกะกะกีดขวางการสัญจรไป-มาของประชาชน โดยได้จัดเจ้าหน้าที่เทศกิจลงพื้นที่กวดขันมาอย่างต่อเนื่องเพื่อให้ประชาชนได้ใช้ทางเท้าในการสัญจรได้โดยสะดวกและปลอดภัยมากที่สุด ส่วนในเรื่องการสูบบุหรี่ได้ขอความร่วมมือไปแล้วว่าในที่สาธารณะเป็นการกระทำที่ไม่เหมาะสมถ้าอยากจะสูบบุหรี่ให้ไปหาที่ห่างไกลผู้คนเพื่อไม่ให้ไปกระทบสิทธิ์ผู้อื่น ทุกรายรับทราบ เขตบางนาไม่มีความประสงค์จะบังคับใช้กฎหมายกับประชาชนทุกสาขาอาชีพไปเสียทุกเรื่อง บางเรื่องที่พอจะว่ากล่าวตักเตือนกันได้ก็อยากจะกระทำ เพื่อให้ทุกคนอยู่ร่วมกันในสังคมได้อย่างมีความสุข ถ้อยทีถ้อยอาศัยซึ่งกันและกัน ส่วนเส้นขาวที่ขีดไว้ก็เพื่อกำหนดขอบเขตแนวการตั้งวางจำหน่ายสินค้า เว้นช่องทางเดินให้ประชาชนชัดเจน บางรายที่ตั้งวางล้ำเส้นขาวที่กำหนดให้ ก็ได้เชิญตัวมารับทราบข้อกล่าวหาและเปรียบเทียบคดี ทางเขตบางนาต้องขอขอบคุณข้อมูลที่ผู้แจ้ง ๆ เข้ามาในทุก ๆ เรื่อง ซึ่งท่านถือเป็นส่วนหนึ่งในการช่วยทางราชการสอดส่องดูแลความไม่เป็นระเบียบเรียบร้อยในพื้นที่เขตบางนา
ความเห็นของผู้แจ้ง: ขอบคุณมากครับ บางทีปัญหาที่แก้ไม่ได้ เป็นการกระทำความผิดไม่ปฏิบัติตามข้อตกลงกับทางเขต ก็ใช้กฏหมายได้นะครับ เจ้าพนักงานเป็นผู้มีอำนาจบังคับใช้กฏหมาย ถ้ามีแล้วไม่ใช้ ตอนสอบมาเป็น ขรก.อ่านพรบ.มาสอบทำไม
พื้นที่: แขวงบางนาใต้ เขตบางนา กรุงเทพมหานคร